สังคมข่าวหุ้น
*ตลาดหุ้นไทยออกอาการไซด์เวย์ ตื้อๆ หลังจากที่สัปดาห์ก่อนพุ่งพรวดทะลุแนวต้าน 1,600 จุดอย่างง่ายดาย  นักลงทุนต่างประเทศก็ยังซื้อสุทธิ พยุงตลาดไว้ไม่ให้ร่วง หลังจากการเลือกตั้งของไทยเริ่มชัดเจนว่าจะเกิดขึ้นกลางปีหน้า โหร คมช. ก็ย้ำชัดว่ามีเลือกตั้งปีหน้าแน่นอน ส่วน “บิ๊กตู่” นั่งยาว ส่งผลให้นักลงทุนต่างชาติเกิดความเชื่อมั่นกล้าที่จะใส่เงินเข้ามาเรื่อยๆ วานนี้ทะลุแนวต้าน 1,620 จุดได้แล้ว วันนี้มีลุ้นไปต่อ
6 ก.ย. 2560

เกียรติก้อง ว่องไวยากร
*ทะลุแนวต้าน 1,620 จุด
*ตลาดหุ้นไทยออกอาการไซด์เวย์ ตื้อๆ หลังจากที่สัปดาห์ก่อนพุ่งพรวดทะลุแนวต้าน 1,600 จุดอย่างง่ายดาย  นักลงทุนต่างประเทศก็ยังซื้อสุทธิ พยุงตลาดไว้ไม่ให้ร่วง หลังจากการเลือกตั้งของไทยเริ่มชัดเจนว่าจะเกิดขึ้นกลางปีหน้า โหร คมช. ก็ย้ำชัดว่ามีเลือกตั้งปีหน้าแน่นอน ส่วน “บิ๊กตู่” นั่งยาว ส่งผลให้นักลงทุนต่างชาติเกิดความเชื่อมั่นกล้าที่จะใส่เงินเข้ามาเรื่อยๆ วานนี้ทะลุแนวต้าน 1,620 จุดได้แล้ว วันนี้มีลุ้นไปต่อ
*ทริปเพิล ไอ หรือ III  ที่นำโดย นายทิพย์ ดาลาล ประธานเจ้าหน้าที่บริหาร บริษัท ทริพเพิล ไอ โลจิสติกส์ ยังแรงฉุดไม่อยู่จริงๆ งานโลจิสติกส์ของเขาขึ้นหม้อ  และการเป็นตัวแทนขายระวางสินค้าให้กับสายการบิน ไทยแอร์เอเชีย และไทยแอร์เอเชียเอ็กซ์แต่เพียงรายเดียว แต่ต้องระวังมีโอกาสติดแคชฯสูง ราคาก็ขึ้นมามากแล้ว เกินเป้าที่โบรกฯให้ไว้ แนวต้านก็ทะลุหมด เล่นแบบตีหัวเข้าบ้านจะดีกว่า
* BEM  บริษัท ทางด่วนและรถไฟฟ้ากรุงเทพของเสี่ยปลิว ตรีวิศวเวทย์  ประธานกรรมการบริหาร ราศีจับ หลังจากประกาศขึ้นค่าทางด่วนในปีหน้า  หลังจากครบรอบ 5 ปี ที่จะสามารถปรับขึ้นค่าทางด่วนได้ โบรกฯปรับเพิ่มเป้าราคาให้อีก แต่ช่วงนี้ขึ้นเครื่องหมาย XD รอหลังจากนี้วิ่งแน่
*หุ้นกลุ่มแบงก์ยังไม่ไปไหนเข้าช่วงขึ้นเครื่องหมาย XD  ทำตัวนิ่งๆ กันทั้งกลุ่ม แม้แต่กสิกรไทยของเสี่ยปั้นก็ดูจะตื้อๆ ไม่ขยับไปกับเขาด้วย จะขึ้น XD ตั้งวันที่ 12 ก.ย.นี้  จึงไม่สามารถช่วยดันดัชนีให้ขยับไปข้างหน้า ดังนั้นช่วงนี้จึงเป็นโอกาสที่จะเข้าทยอยเก็บหุ้นกลุ่มนี้เข้าพอร์ตเพลินๆ ไปก่อน
* บมจ.ห้องเย็นเอเชี่ยน ซีฟู้ด หรือ ASIAN ของสมศักดิ์ อมรรัตนชัยกุล ประธานกรรมการ เข้าตา แนวโน้มผลการดำเนินงานในปีนี้คาดว่าจะมีกำไรสุทธิ 382 ล้านบาท เพิ่มขึ้นจากระดับ 154.64 ล้านบาทในปีที่แล้ว ซึ่งเป็นผลจากบริษัทหันมาทำธุรกิจอาหารกุ้งและอาหารสัตว์เลี้ยงที่มีมาร์จิ้นสูงเพิ่มขึ้น ขณะที่บริษัทตั้งเป้ารายได้แตะ 1.45 หมื่นล้านบาทภายในปี 63 โดยจะเป็นการเติบโตเฉลี่ยในระดับ 10-12% แถมยังมีข่าวดีผลการแก้ปัญหาประมงผิดกฎหมาย หรือ IUU ซึ่งภาพรวมมีความคืบหน้าไปมาก
*หุ้นกลุ่มสื่อสาร มีแนวโน้มสดใสครึ่งปีหลัง โดยเฉพาะ TRUE ของเฮียศุภชัย เจียรวนนท์ ประธานคณะผู้บริหารเครือเจริญโภคภัณฑ์ และประธานคณะกรรมการบริหาร บมจ.ทรูคอร์ปอเรชั่น คาดว่าผลประกอบการจะฟื้นตัวจากครึ่งปีแรก ราคาก็ยังต่ำเมื่อเทียบกับคู่แข่ง อย่าง ADVANC DTAC แม้แต่ ฟิทช์ เรทติ้งส์ ก็ยังมองว่าทรูจะดีขึ้น หลังจากส่วนแบ่งทางการตลาดของ True Mobile ได้เพิ่มสูงขึ้นอย่างมีนัยสำคัญในช่วงที่ผ่านมา บริษัทอาจจะให้ความสำคัญต่อความสามารถในการทำกำไรเพิ่มขึ้น โดยลดการให้ส่วนลดค่าเครื่องซึ่งเป็นค่าใช้จ่ายที่สูง
* WICE หลังจากชูเดช คงสุนทร กรรมการผู้จัดการ บริษัท ไวส์ โลจิสติกส์ มั่นใจว่าผลประกอบการในไตรมาส 3 ดีดแรง   จะดีกว่าไตรมาส 2 เข้าสู่ไฮซีซั่น  ปีนี้โตไม่ต่ำกว่า 30% ทำนิวไฮรอบ 24 ปี แล้วแบบนี้จะไม่มีติดพอร์ตไว้บ้างหรือไง
*บมจ.เจ.เอส.พี. พร็อพเพอร์ตี้ รีแบรนด์ใหม่ ทำยอดรายได้นิวไฮติดต่อกันหลายไตรมาส  บอสใหญ่ ไพโรจน์ วัฒนวโรดม กรรมการผู้จัดการ  ยังได้รับเชิญจากสมาคมผู้บริหารธุรกิจอสังหาริมทรัพย์  ไปบรรยายในหัวข้อ JSP Turnaround อสังหาฯหน้าใหม่ สู้ยักษ์ใหญ่ได้สำเร็จ ปีนี้ผู้บริหารมั่นใจโต 20%  แบ็กล็อก 3.8 พันล้าน รับรู้ปีนี้ 3 พันล้าน  ตั้งเป้าลดดี/อี เหลือ 1.3 เท่า จาก 1.48 เท่า งานนี้ก็ลองหันมาดูหุ้นตัวนี้กันบ้าง
*ตลาดหลักทรัพย์ฯ จะเพิ่มการเผยแพร่ดัชนีในตลาดหลักทรัพย์ฯ อีก 1 ดัชนี ภายใต้ชื่อ SETCLMV โดยหลักทรัพย์ที่อยู่ในดัชนีประกอบด้วย หุ้นของบริษัทจดทะเบียนที่มีรายได้จากประเทศในกลุ่ม CLMV คือ กัมพูชา, ลาว, เมียนมา และเวียดนาม และ SETCLMV จะมีค่าดัชนีเริ่มต้น 1,000 จุด วันฐานดัชนี เป็นวันทำการสุดท้ายของปี 60 และวันที่เริ่มเผยแพร่ เป็นวันทำการแรกของปี 61 และจะทบทวนรายชื่อหลักทรัพย์ที่เป็นองค์ประกอบการของดัชนีในทุกครึ่งปี เช่นเดียวกับดัชนี SET50, SET100, SETHD  และ sSET โดยจะแจ้งชื่อหลักทรัพย์ที่ใช้ในการคำนวณอย่างเป็นทางการในช่วงกลางเดือน ธ.ค. 60 ขณะที่ ตลท.จะเริ่มกำหนดการทดสอบประมาณเดือน พ.ย. 60